Rewa Planation Co Ltd (Nausori) Mill

Rewa Planation Co Ltd (Nausori) Mill  ek ganna ke pere waala mill rahaa, jiske 1875 me Uli Calia (Koroqaqa), Nausori, Fiji me banawa gais rahaa. 

 Itihaas 
Rewa Plantation Company Limited, jon ki ek Melbourne ke Company rahaa, New South Wales se ek mill ke laae ke Rewa Naddi ke north coast me (jahan pe abhi Baulevu Road jaawe hae) baithais rahaa.  Iske banae ke kaaran ii rahaa ki chhota Pioneer Mill uu jagha ke sab ganna k nai pere paawat rahaa.Ii mill June 1875 me pere ke suruu karis aur har din dui, nai to tiin, ton chini banawat rahaa. 

1876 me ii mill 362 ton chini banais rahaa, jisk ii 17 barraa planter logan se ganna kharid ke banais rahaa. Ganna ke barraa punts, jon ki 20-30 ton ganna dhoe sakat rahaa, me laad ke Rewa Naddi se mill ke lage lawa jaawat rahaa. Naddi ke kinare se ganna e gaarri me laad ke pakki ke jariy, aur ghoraa se khiich ke, ganna ke mill, jon ki 10 yard duur rahaa talak lae jawa jaawat rahaa. Hian k barraa 5-ton ke weighbridge bhi rahaa.

1882 me ii mill, Planter logan se matbhed ke kaaran ek saal talak band rahaa. 1884 me ii Compnay Koronivia me ek duusra mill banais aur ii mill 1885 me band kar dewa gais jab Koronivia waala mill ganna pere ke suruu karis aur Uli Calia ke ganna Koronivia pere ke khati lae jaawa gais.

 Aur dekho 
 Fiji me chini ke mill

 Bahaari jorr 
 Google map mill ke jagha dekhawe hae

 Granth suchi 


 References 

vibhag:Fiji me chini ke mill
vibhag:Nausori